# Felhasználói útmutató

# Személyi számítógép VAIO Duo 13SVD1321

Nyomtatás

## Kompatibilis „Memory Stick” kártyák

A VAIO számítógép „Memory Stick” foglalata az alábbi méretű és típusú kártyákat képes kezelni:

- „Memory Stick Duo”

- „Memory Stick PRO Duo”

- „Memory Stick PRO-HG Duo”

- „Memory Stick Micro”

### A „MagicGate” bemutatása

A „MagicGate” márkanév a Sony által kifejlesztett szerzői jogi védelmi technológiára utal. A rendszer a „MagicGate” technológiával kompatibilis eszköz és a „Memory Stick” kártya között hitelesítési folyamatot lefuttatva ellenőrzi, képesek-e azok megfelelően adatot tárolni és lejátszani, majd kódolja az adatokat. Hitelesítés előzi meg az adatok lejátszását is – visszafejteni és lejátszani csak a sikeresen hitelesített adatokat lehet. A szerzői jogi védelem alá eső adatok csak hitelesített eszközökön játszhatók le.

#### Megjegyzés

- VAIO számítógépe csak a Duo-méretű „Memory Stick” kártyákat támogatja, a standard méretű „Memory Stick” kártyákat nem.

- A „Memory Stick Micro” („M2”) kártyát használat előtt feltétlenül illessze be „M2” Duo adapterbe. Ha az adathordozót közvetlenül, az adapter nélkül illeszti be a „Memory Stick Duo” foglalatba, akkor előfordulhat, hogy beszorul.

- VAIO számítógépét tesztelték és kompatibilisnek találták minden Sony gyártmányú, legfeljebb 32 GB kapacitású, 2013 januárjáig forgalomba bocsátott „Memory Stick” kártyával. A „Memory Stick” kompatibilitás azonban nem minden esetben biztosított.

- A szerzői jogokat gyakorló felek előzetes engedélye nélkül rögzített audio és/vagy kép adatok kizárólag személyes célra használhatók fel a szerzői jogi rendelkezések értelmében. Következésképpen a „Memory Stick” kártyán tárolt, ilyen szerzői jogi védelem alá eső tartalom csak a törvény szerint használható.

- Használjon „MagicGate” logóval ellátott „Memory Stick” kártyát, és éljen a technológia adta előnyökkel.

- VAIO számítógépének „Memory Stick” foglalata a 256 MB-osnál nem nagyobb kapacitású „Memory Stick” kártyákon nem támogatja a „MagicGate” technológiát.

- Ha a „Memory Stick” kártyát sztatikus elektromosságnak vagy elektromos zajnak kitett környezetben használja, a tárolt adatok elveszhetnek.

- A fájlrendszer specifikációjának értelmében a „Memory Stick PRO Duo” és a „Memory Stick PRO-HG Duo” kártyákon tárolt fájlok mérete nem lehet nagyobb 4 GB-nál.

Ugrás a lap tetejére

### Kapcsolódó témák

- A „Memory Stick” kártyák bemutatása
- A „Memory Stick” kártya behelyezése
- A „Memory Stick” kártya eltávolítása
- A „Memory Stick” kártyák formázása
- A „Memory Stick” kártya használatával kapcsolatos megjegyzések

Ugrás a lap tetejére