# Felhasználói útmutató

# Személyi számítógép VAIO Duo 13SVD1321

Nyomtatás

## Ezt olvassa el először

Gratulálunk VAIO(R) számítógépe megvásárlásához!

### A VAIO számítógép konfigurációjának leírása

VAIO számítógépe konfigurációjának megismeréséhez látogasson el a Sony online támogatási weboldalára. Bővebben lásd a Az online terméktámogatási webhelyről fejezetet.

Előfordulhat, hogy néhány funkció, beállítási lehetőség vagy szállított tartozék nem része az Ön VAIO számítógépének.

#### Jellemzők

Az elérhető funkciók köre a választott típustól, illetve szolgáltatáscsomagtól függően változhat. A választott típustól függően a jelen útmutatóban leírt funkciók némelyike nem érhető el számítógépén.

#### Ábrák

Az útmutatóban szereplő ábrák, fényképek, illetve képernyőfelvételek némileg eltérhetnek az Ön által tapasztalhatótól (a választott típustól, illetve szolgáltatáscsomagtól függően).

#### Alkalmazások

Az előre telepített alkalmazások eltérőek lehetnek a választott típustól, illetve szolgáltatáscsomagtól függően. A jelen útmutatóban említett alkalmazások nem feltétlenül találhatók meg az Ön VAIO számítógépén.

### Mellékelt útmutatók

A következő útmutatók tartoznak a VAIO számítógépéhez.

#### Elektronikus dokumentáció

- Felhasználói útmutató – Bevezető változat (Köszöntő)

  Gyárilag telepített útmutató, amely alapszintű tájékoztatást nyújt VAIO számítógépével kapcsolatban – elsősorban a terméktámogatásra és az internetkapcsolatra vonatkozóan. A frissítés után az Felhasználói útmutató – Bevezető változat helyébe az Felhasználói útmutató teljes változata (ez az útmutató) lép.

- Felhasználói útmutató (ez az útmutató)

  Általános tudnivalókat és használati útmutatást tartalmaz VAIO számítógépére vonatkozóan, többek között terméktámogatási és hibaelhárítási információkat is.

#### Nyomtatott dokumentáció

- Üzembe helyezési útmutató

  Áttekintést nyújt a VAIO számítógép beállításáról és használatának megkezdéséről.

- Visszaállítási, biztonsági mentési és hibaelhárítási útmutató

  Információkat nyújt VAIO számítógépének helyreállításával és a biztonsági másolatok készítésével kapcsolatban, továbbá hibaelhárítási tudnivalókat is tartalmaz.

- Biztonsági előírások és támogatási információk

  Olvassa el figyelmesen ezt a tájékoztatót a vezeték nélküli funkciók (például a vezeték nélküli LAN, illetve a BLUETOOTH technológia) aktiválása előtt.

#### Egyéb tájékoztatók

- Windows súgó és támogatás (Windows Help and Support)

  VAIO számítógépe használatának elsajátítását segítő gyakorlati tanácsok, oktatóanyagok és bemutatók átfogó forrása.

  A Windows súgó és támogatás (Windows Help and Support) megnyitásáról lásd A Windows súgó és támogatás (Windows Help and Support) megnyitása.

- Alkalmazások súgófájljai

  A VAIO számítógépére gyárilag telepített alkalmazások többségéhez saját súgó is tartozik. A súgófájlok általában a Súgó menüből érhetők el.

### Megjegyzés

- Copyright 2013 Sony Corporation. Minden jog fenntartva.

- A jelen útmutató és az abban ismertetett szoftver sem egészében, sem részben nem másolható, nem fordítható le, illetve nem alakítható át semmilyen számítógép által értelmezhető formátumra előzetes írásos engedély nélkül.

- A Sony Corporation nem vállal garanciát a jelen útmutatóra, a szoftverre, illetve az itt ismertetett egyéb információkra vonatkozóan, és ezúton elzárkózik minden vélelmezett garanciavállalástól is a jelen útmutató, a szoftver, illetve az egyéb információk eladhatóságára vagy adott célra való alkalmazhatóságára vonatkozóan. A Sony Corporation nem tehető felelőssé semmilyen véletlenszerű, következményi vagy különleges kárért, akár vétség miatt, akár szerződésszegés miatt vagy más okból következzen az be a jelen útmutatóval, a szoftverrel, illetve az itt ismertetett egyéb információkkal vagy ezek használatával kapcsolatban.

- Az útmutatóban nem szerepel a (TM) és az (R) jelölés.

- A Sony Corporation fenntartja a jogot arra, hogy bármikor előzetes értesítés nélkül módosítsa a jelen útmutatót és a benne foglalt információkat.

- Az itt ismertetett szoftverre külön végfelhasználói licencszerződés feltételei vonatkoznak.

- A Sony Corporation nem tehető felelőssé és anyagi kártérítést sem vállal a VAIO számítógépen, külső írható adathordozón vagy rögzítőeszközön tárolt adatok elvesztéséből, illetve bármilyen kapcsolódó adatvesztésből származó károkért, beleértve azokat az eseteket is, ahol az adatok rögzítésének elmaradásában szerepet játszik a számítógép meghibásodása, illetve ahol a rögzített tartalom elvész vagy sérül a számítógép meghibásodása következtében vagy a számítógép javítása során. A Sony Corporation semmilyen körülmények között nem állít helyre, állít vissza, vagy állít elő a számítógépen, külső adattárolón vagy háttértárolón előzetesen tárolt adatot.

- A termék funkciói és műszaki jellemzői előzetes értesítés nélkül megváltozhatnak.

Ugrás a lap tetejére

### Kapcsolódó témák

- Az online terméktámogatási webhelyről

Ugrás a lap tetejére