# Felhasználói útmutató

# Személyi számítógép VAIO Duo 13SVD1321

Nyomtatás

## A „Memory Stick” kártya használatával kapcsolatos megjegyzések

A „Memory Stick” kártya használatának megkezdése előtt tekintse át az arra vonatkozó alábbi figyelmeztetéseket.

- Tartsa a „Memory Stick” kártyát gyermekektől távol. Könnyen lenyelhetik.

- A „Memory Stick” kártya érintkezőit se az ujjaival, sem fémből készült tárggyal ne érintse meg.

- A „Memory Stick” kártya elektromos alkatrészei érzékenyek. Ne tegye ki ütődésnek, ne hajlítsa meg és ne ejtse le.

- A „Memory Stick” kártyát ne szedje szét és ne módosítsa.

- Tartsa a „Memory Stick” kártyát nedvességtől távol.

- Ne használja és ne tárolja olyan helyen az eszközt, ahol a következő hatások érhetik:

  - Rendkívül magas hőmérséklet, például napsütötte autóban

  - Közvetlen napsütés

  - Magas páratartalom vagy korrozív anyagok

  - Igen nagy por

- Csak olyan „Memory Stick” kártyát és adaptert használjon, amely megfelel a VAIO számítógépe által támogatott szabványoknak. A nem kompatibilis kártyák, illetve adapterek beragadhatnak a foglalatba, ami károsíthatja a számítógépet.

- Írásvédett „Memory Stick” kártyára nem lehet adatot írni.

- Ajánlott biztonsági másolatot készíteni a fontos adatokról.

- A tárolt adatok elveszhetnek, illetve sérülhetnek a következő esetekben:

  - Ha a „Memory Stick” kártya eltávolításával vagy a VAIO számítógép kikapcsolásával nem várja meg a „Memory Stick” kártyán végzett adatírási/-olvasási műveletek befejeződését.

  - Ha a „Memory Stick” kártyát statikus elektromosságnak vagy elektromos zajnak kitett helyen használja.

- Hordozáshoz tegye a védőtokjába a „Memory Stick” kártyát, hogy elkerülje annak elektrosztatikus feltöltődését.

- Mielőtt a „Memory Stick” kártyát számítógéptől eltérő eszközzel, például digitális fényképezőgépben, hordozható audio eszközben használná, formázza (inicializálja) a „Memory Stick” kártyát a készülékkel.

  Egyes készülékek nem támogatják a számítógépek fájlformátumát, és javasolják a „Memory Stick” kártya formázását. Ilyen esetben másolja át a „Memory Stick” kártyán tárolt adatokat VAIO számítógépére, majd formázza újra a „Memory Stick” kártyát az adott eszközzel. A formázással a „Memory Stick” kártyáról minden adat törlődik.

  További ismertetést az eszköz útmutatójában talál.

- A „Memory Stick” kártya foglalatába ne helyezzen más tárgyat.

- A „Memory Stick” foglalat kizárólag a támogatott „Memory Stick” kártyák használatára (adatok írására és olvasására) szolgál, másra nem használható.

### A „Memory Stick Duo” kártya használatával kapcsolatos megjegyzések

Amikor „Memory Stick Duo” kártyát használ, ne írjon vékony hegyű tollal a „Memory Stick Duo” kártyára ragasztott címkére. A kártyára gyakorolt nyomás károsíthatja a belső alkatrészeket.

### A „Memory Stick Micro” kártya használatával kapcsolatos megjegyzések

- A „Memory Stick Micro” („M2”) kártyát használat előtt feltétlenül illessze be „M2” Duo adapterbe. Ha az adathordozót közvetlenül, az adapter nélkül illeszti be a „Memory Stick Duo” foglalatba, akkor előfordulhat, hogy beszorul.

- A „Memory Stick Micro” kártyákat és az „M2” Duo adaptereket tartsa távol gyermekektől. A kártyák lenyelése veszélyes.

Ugrás a lap tetejére

### Kapcsolódó témák

- A „Memory Stick” kártyák bemutatása
- Kompatibilis „Memory Stick” kártyák
- A „Memory Stick” kártya behelyezése
- A „Memory Stick” kártya eltávolítása
- A „Memory Stick” kártyák formázása

Ugrás a lap tetejére