# Felhasználói útmutató

# Személyi számítógép VAIO Duo 13SVD1321

Nyomtatás

## A toll használata (Digitalizáló érintőceruza eszközzel rendelkező modellek)

A tartozék toll segítségével (Digitalizáló érintőceruza) intuitív módon működtetheti VAIO számítógépét, mivel a képernyőt lágyan megérintve működtethet alkalmazásokat és követhet elemeket.

#### A mutató mozgatása a képernyőn

Tartsa a tollat a képernyőhöz közel, de ne érintse meg a képernyőt. Egy kis mutató jelenik meg a képernyőn. Mozgassa a tollat a kívánt irányba.

#### Kattintás (koppintás)

Koppintson a tollal a képernyő kívánt pontjára.

Ezzel a művelettel választhat ki olyan parancsokat, mint például az OK vagy a Mégse (Cancel); menüpontokat választhat ki; vagy elvégezhet olyan műveleteket, amelyekhez eddig az egér bal gombját használta.

#### Dupla kattintás (dupla koppintás)

Koppintson a tollal gyors egymásutánban kétszer a képernyő kívánt pontjára.

A megfelelő ikonokra duplán koppintva alkalmazásokat indíthat el és fájlokat nyithat meg.

#### Jobb gombos kattintás (lenyomás és tartás)

Nyomja meg és tartsa lenyomva a toll gombját, majd koppintson a kívánt pontra a képernyőn. Ha a képernyőnek ahhoz a pontjához, amelyre kattintott, tartozik legördülő menü, akkor az megjelenik.

Ugyanazt a műveletet úgy is elvégezheti, hogy a tollat néhány másodpercen át a kívánt ponton tartja.

#### Húzás (elem mozgatása)

Óvatosan vigye a tollat a mozgatni kívánt elemre, majd a képernyőn keresztülhúzva helyezze azt át.

#### Szöveg törlése

Egyes alkalmazásokban szöveget is törölhet.

Nyomja meg és tartsa lenyomva a toll felső gombját, majd óvatosan vigye a tollat a törlendő szöveg első elemére, végül vigye a tollat végig a szövegen egészen az utolsó törlendő elemig. Nyomja meg a Delete vagy Backspace gombot a szöveg törléséhez.

#### Megjegyzés

- A tartozék tollat használja.

- A Zárókupak mágnest tartalmaz. A toll közelébe ne vigyen mágneses interferenciára érzékeny tárgyat (például hitelkártyát). Ellenkező esetben a rögzített adatok elveszhetnek.

- Ha digitális iránytűt használó alkalmazást szeretne használni, tartsa távol a tollat VAIO számítógépétől, nehogy a Zárókupak beépített mágnese befolyásolja a számítógép magnetométerét.

- A tollat úgy is használhatja, hogy kezét a képernyőn nyugtatja. Ha a tollat az érintőképernyő felé mozgatja, ujjaival nem vezérelheti a képernyőt.

- Képernyőtől függően elképzelhető, hogy a görgetésére nem használhatja a tollat.

- Ez a toll nem rendelkezik bekapcsológombbal. A tollat az ajánlott akkumulátorral vagy elemmel működtesse.

- Ha a toll nem működik megfelelően, cserélje ki az elemet vagy az akkumulátort. Bővebben lásd az A toll akkumulátorának vagy elemének cseréje (Digitalizáló érintőceruza eszközzel szerelt modellek) című szakaszt.

- A toll hegyével való írás eltérő érzetet kelt, mint a tartozék heggyel való írás. Az érzet megtapasztalásához cserélje le a hegyet a tartozékra. Bővebben lásd az A hegy cseréje (Digitalizáló érintőceruza eszközzel szerelt modellek) című szakaszt.

- A balesetek megelőzése érdekében tartsa a gyerekeket távol azoktól az apró alkatrészektől (például tollhegy, Zárókupak, kampó, akkumulátor vagy elem) amelyeket könnyen lenyelhetnek.

#### Tipp

- Egyes alkalmazások érzékelik a toll nyomásának erejét, és a nyomás függvényében változtatják az írás vastagságát.

- Az Active Clip indításához nyomja meg a toll alsó gombját. Bővebben lásd az A számítógép képernyőjén megjelenített kép kivágása (Active Clip) című szakaszt.

- Ha kiveszi a tollat a rögzítőkampóból, kedvenc alkalmazása automatikusan elindul. Bővebben lásd az A kedvenc alkalmazás indítása a toll kivételével (Digitalizáló érintőceruza eszközzel szerelt modellek) című szakaszt.

Ugrás a lap tetejére

### Kapcsolódó témák

- Az érintőképernyő használata (Érintőképernyővel rendelkező típusok)
- A számítógép képernyőjén megjelenített kép kivágása (Active Clip)

Ugrás a lap tetejére